CELEX: 32016R0636
Language: et
Date: 2016-04-22 00:00:00
Title: Komisjoni rakendusmäärus (EL) 2016/636, 22. aprill 2016, millega võetakse tagasi toimeaine Z,Z,Z,Z-7,13,16,19-dokosatetraeen-1-üülisobutüraadi heakskiit kooskõlas Euroopa Parlamendi ja nõukogu määrusega (EÜ) nr 1107/2009 ning muudetakse komisjoni rakendusmäärust (EL) nr 540/2011 (EMPs kohaldatav tekst)

23.4.2016   
            
            
               ET
            
            
               Euroopa Liidu Teataja
            
            
               L 108/22
            
         KOMISJONI RAKENDUSMÄÄRUS (EL) 2016/636,
   22. aprill 2016,
   millega võetakse tagasi toimeaine Z,Z,Z,Z-7,13,16,19-dokosatetraeen-1-üülisobutüraadi heakskiit kooskõlas Euroopa Parlamendi ja nõukogu määrusega (EÜ) nr 1107/2009 ning muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud juhtumit ja artikli 78 lõiget 2,
   ning arvestades järgmist:
   
               (1)
            
            
               Komisjoni direktiiviga 2008/127/EÜ (2) lisati toimeaine Z,Z,Z,Z-7,13,16,19-dokosatetraeen-1-üülisobutüraat nõukogu direktiivi 91/414/EMÜ (3) I lisasse. Komisjoni rakendusmääruses (EL) 2015/308 (4) nõutakse teavitajalt, et ta esitaks ärilisel eesmärgil valmistatud tehnilise materjali näitajate kohta kinnitava teabe, sealhulgas teabe oluliste lisandite kohta, 30. juuniks 2015.
            
         
               (2)
            
            
               Direktiivi 91/414/EMÜ I lisas esitatud toimeaineid loetakse määruse (EÜ) nr 1107/2009 alusel heakskiidetuks ja need on loetletud komisjoni rakendusmääruse (EL) nr 540/2011 (5) lisa A osas.
            
         
               (3)
            
            
               Teavitaja ei esitanud nõutud kinnitavat teavet tähtajaks, milleks oli 30. juuni 2015. Kui komisjon oli teavitanud taotlejat teabe esitamata jätmise tagajärjest, ei väljendanud taotleja kavatsust esitada nõutud kinnitavat teavet.
            
         
               (4)
            
            
               Seega on asjakohane Z,Z,Z,Z-7,13,16,19-dokosatetraeen-1-üülisobutüraadi heakskiit tagasi võtta.
            
         
               (5)
            
            
               Seepärast tuleks rakendusmääruse (EL) nr 540/2011 lisa vastavalt muuta.
            
         
               (6)
            
            
               Liikmesriikidele tuleks ette näha aeg, mille jooksul nad saaksid Z,Z,Z,Z-7,13,16,19-dokosatetraeen-1-üülisobutüraati sisaldavate taimekaitsevahendite load tagasi võtta.
            
         
               (7)
            
            
               Kui liikmesriigid annavad Z,Z,Z,Z-7,13,16,19-dokosatetraeen-1-üülisobutüraati sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajapikendus lõppema hiljemalt 18 kuud pärast käesoleva määruse jõustumist.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Heakskiidu tagasi võtmine
   Aine Z,Z,Z,Z-7,13,16,19-dokosatetraeen-1-üülisobutüraadi heakskiit võetakse tagasi.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osas jäetakse välja Z,Z,Z,Z-7,13,16,19-dokosatetraeen-1-üülisobutüraati käsitlev rida 259.
   Artikkel 3
   Üleminekumeetmed
   Liikmesriigid peavad tagasi võtma Z,Z,Z,Z-7,13,16,19-dokosatetraeen-1-üülisobutüraati sisaldavate taimekaitsevahendite load 13. novembriks 2016.
   Artikkel 4
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, peab olema võimalikult lühike ja lõppema hiljemalt 13. novembril 2017.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 26. veebruari 2015. aasta rakendusmäärus (EL) 2015/308, millega muudetakse rakendusmäärust (EL) nr 540/2011 seoses toimeaine Z,Z,Z,Z-7,13,16,19-dokosatetraeen-1-üülisobutüraadi heakskiitmise tingimustega (ELT L 56, 27.2.2015, lk 9).
   
      (5)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).